Op die vooraand van Erfenisdag doen die burgerregte-organisasie AfriForum ’n beroep op gemeenskappe om verantwoordelikheid vir die bewaring en uitbou van hulle eie erfenis te aanvaar.
Volgens Alana Bailey, AfriForum se hoof van kultuursake, heers verskeie debatte wêreldwyd oor die betekenis van historiese erfenis, asook oor hoe dit verstaan en bewaar moet word.
Mense wat meer energiek voel, kan ’n erfenisterrein gaan skoonmaak of ’n museum of natuurreservaat besoek. Talle van dié instellings bied spesiale programme vir Erfenisdag of Erfenismaand aan en deur dit te ondersteun, word die voortbestaan daarvan verseker.